Filmski festival Sundance
Filmski festival Sandens () američki je filmski festival koji se održava svake godine krajem januara u gradovima Park Siti, Solt Lejk Siti, Ogden i odmaralištu Sandens koje se nalazi u blizini grada Provo. Organizuje ga neprofitna organizacija Institut Sandens i svake godine ga poseti preko 40.000 ljudi.

Festival je dobio naziv po liku iz filma Buč Kasidi i Sandens Kid sa Robertom Redfordom, koji je jedan od osnivača i trenutni predsednik Sandensa. Na festivalu svake godine bude prikazano oko 200 dugometražnih i kratkih filmova, koji se takmiče za nagrade u raznim kategorijama.

Sandens je jedan od najznačajnijih američkih festivala nezavisnog filma i pruža priliku perspektivnim filmskim stvaraocima koji se bave dokumentarnim, inostranim i nezavisnim filmom da promovišu svoje projekte i privuku pažnju šire javnosti. Neki od najcenjenijih savremenih reditelja, među kojima su Kventin Tarantino, Pol Tomas Anderson i Daren Aronofski, doživeli su svoj veliki proboj na filmsku scenu upravo na Sandensu.

Izvori

Spoljašnje veze 

 Zvanična prezentacija

Filmski festivali